ಸಂಬಂಧ ಮುಂದುವರಿಸುವಂತೆ ಬೆದರಿಕೆ ಹಾಕಿದವನ ವಿರುದ್ಧ ದಾಖಲಾಯ್ತು ದೂರು ಬೆಂಗಳೂರು : ಯುವಕನೊಬ್ಬ ವಿವಾಹಿತ ಮಹಿಳೆಯೊಬ್ಬಳಿಗೆ ಸಂಬಂಧ ಮುಂದುವರಿಸುವಂತೆ ಒತ್ತಾಯಿಸಿ ಬ್ಲ್ಯಾಕ್ ಮೇಲ್ ಮಾಡಿದ ಘಟನೆ ಬೆಂಗಳೂರಿನಲ್ಲಿ ನಡೆದಿದೆ. ಮಹಿಳೆ ಪತಿಯ ಜೊತೆ ಜರ್ಮನಿಯಲ್ಲಿ ವಾಸವಾಗಿದ್ದು, ಫೇಸ್ ಬುಕ್ ನಲ್ಲಿ ಹರಿಯಾಣ ಮೂಲದ ನಿತೀಶ್ ಕುಮಾರ್ ಸಿಂಗ್ ಎಂಬಾತನ ಜೊತೆ ಪರಿಚಯವಾಗಿ ಇಬ್ಬರ ನಡುವೆ ಸ್ನೇಹ ಬೆಳೆದು ಬಳಿಕ ಭೇಟಿಯಾಗಿ ಹೋಟೆಲ್, ಪಾರ್ಕ್ ಗಳಿಗೆ ಸುತ್ತಾಡಿದ್ದಾರೆ. ಕೊನೆಗೆ ಮಹಿಳೆ ಆತನಿಂದ ದೂರವಾಗಿದ್ದಾಳೆ. ಇದರಿಂದ ಕೋಪಗೊಂಡ ಆತ ಆಕೆ ತನ್ನ ಜೊತೆ ಇರುವಾಗ ತೆಗೆದ ಖಾಸಗಿ ಫೋಟೊ ಹಾಗು ವಿಡಿಯೋಗಳನ್ನು ಇಟ್ಟುಕೊಂಡು ಆಕೆಯ ತಂದೆಗೆ ಪೋನ್ ಮಾಡಿ ಮತ್ತೆ ಸಂಬಂಧ ಮುಂದುವರಿಸದಿದ್ದರೆ ಪೋಟೋ, ವಿಡಿಯೋಗಳನ್ನು ಸೋಶಿಯಲ್ ಮೀಡಿಯಾದಲ್ಲಿ ಪೋಸ್ಟ್ ಮಾಡುವುದಾಗಿ ಬೆದರಿಕೆ ಹಾಕಿದ್ದಾನೆ.ಈ ಬಗ್ಗೆ ಮಹಿಳೆ ನಿತೀಶ್ ಕುಮಾರ್ ಸಿಂಗ್ ವಿರುದ್ಧ ಬಸವನಗುಡಿ ಪೊಲೀಸ್ ಠಾಣೆಗೆ ದೂರು ನೀಡಿದ್ದು, ಪೊಲೀಸರು ವಿಚಾರಣೆ ನಡೆಸುತ್ತಿದ್ದಾರೆ ಎನ್ನಲಾಗಿದೆ.